NWR วิ่ง 8% โบรกมอง “แบ็กล็อก” 4 หมื่นลบ. รองรับรายได้ยาว 4 ปี – หนุนปีหน้าพลิกกำไร
NWR วิ่งแรง 8% โบรกมอง “แบ็กล็อก” 4 หมื่นลบ. รองรับรายได้ยาว 4 ปี ผลักดันผลงานปี 65 พลิกกำไร
NWR วิ่งแรง 8% โบรกมอง “แบ็กล็อก” 4 หมื่นลบ. รองรับรายได้ยาว 4 ปี ผลักดันผลงานปี 65 พลิกกำไร
11 ต.ค. 2564

ผู้สื่อข่าวรายงานว่าวันนี้ (11 ตุลาคม 2564) ราคาหุ้นบริษัท เนาวรัตน์พัฒนาการ จำกัด (มหาชน) หรือ NWR ณ เวลา 11: 23 น. อยู่ที่ระดับ 1.15 บาท เพิ่มขึ้น 0.09 บาท หรือ 8.49% สูงสุดที่ระดับ 1.18 บาท ต่ำสุดที่ระดับ 1.09 บาท ด้วยมูลค่าการซื้อขาย 352.57 ล้านบาท

ด้านบริษัทหลักทรัพย์ เมย์แบงก์ กิมเอ็ง ระบุในบทวิเคราะห์เมื่อวันที่ (9 กันยายน 2564) ระบุว่า ในปีนี้ NWR ได้งานใหม่ต่อเนื่องจากปีก่อน โดยตั้งแต่ต้นปีได้งานใหม่แล้ว 14,279 ล้านบาท จากปีนี้ตั้งเป้าหมายจะได้งานใหม่ 16,000 ล้านบาท
ขณะที่ปัจจุบันมีงานที่กำลังติดตาม 34,099 ล้านบาท ทำให้มีมูลค่างานในมือ หรือ Backlog ที่สูงถึง 40,781 ล้านบาท ทำสถิติสูงสุดใหม่ สามารถรองรับรายได้ถึง 3-4 ปี
อย่างไรก็ดี จากแบ็กล็อกที่สูงจะหนุนรายได้ในปี 2565 เติบโต 26% สู่ระดับ 13,255 ล้านบาท และคาดจะฟื้นตัวมีกำไรเท่ากับ 136 ล้านบาท